Document ID: 32008D0427

KOMISIJAS LĒMUMS
(2008. gada 8. maijs),
ar kuru groza I un II pielikumu Lēmumam 2002/308/EK, ar ko izveido apstiprināto zonu un apstiprināto saimniecību sarakstu attiecībā uz vīrusu hemorāģisko septicēmiju (VHS) vai infekciozo hematopoētisko nekrozi (IHN), vai abām šīm slimībām
(izziņots ar dokumenta numuru C(2008) 1719)
(Dokuments attiecas uz EEZ)
(2008/427/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 28. janvāra Direktīvu 91/67/EEK, kura attiecas uz dzīvnieku veselības nosacījumiem, ar ko reglamentē akvakultūras dzīvnieku un produktu laišanu tirgū (1), un jo īpaši tās 5. un 6. pantu,
tā kā:
(1)
Ar Komisijas Lēmumu 2002/308/EK (2) izveido sarakstu ar apstiprinātajām zonām un apstiprinātajām saimniecībām, kuras atrodas zonās, kas nav apstiprinātas attiecībā uz atsevišķām zivju slimībām.
(2)
Vācija, Francija, Itālija, Austrija un Slovēnija ir iesniegušas Komisijai pamatojumu, kas vajadzīgs, lai atsevišķām saimniecībām to teritorijā piešķirtu apstiprinātas saimniecības statusu neapstiprinātās zonās attiecībā uz vīrusu hemorāģisko septicēmiju (VHS) un infekciozo hematopoētisko nekrozi (IHN). Iesniegtie dokumenti apliecina, ka minētās saimniecības atbilst Direktīvas 91/67/EEK 6. panta prasībām. Līdz ar to tās atbilst statusam - apstiprināta saimniecība neapstiprinātā zonā - un ir iekļaujamas apstiprināto saimniecību sarakstā.
(3)
Dānija, Francija, Itālija un Apvienotā Karaliste par atsevišķām zonām to teritorijā ir iesniegušas pamatojumu, kas vajadzīgs, lai apstiprinātu zonas attiecībā uz VHS un IHN. Iesniegtie dokumenti liecina, ka minētās zonas atbilst Direktīvas 91/67/EEK 5. panta prasībām. Līdz ar to tās atbilst apstiprinātas zonas statusam un ir iekļaujamas apstiprināto zonu sarakstā.
(4)
Francija un Somija ir iesniegušas pamatojumu tam, lai attiecībā uz VHS un IHN apstiprinātas zonas statusu piešķirtu dažām zonām to teritorijā. Iesniegtie dokumenti apliecina, ka minētās zonas atbilst Direktīvas 91/67/EEK 5. panta prasībām.
(5)
Vācija ir paziņojusi, ka infekciozā hematopoētiskā nekroze (VHS) ir konstatēta zivaudzētavā, ko iepriekš uzskatīja par šīs slimības neskartu. Tāpēc šī audzētava jāsvītro no Lēmuma 2002/308/EK, kur tā minēta kā VHS neskarta.
(6)
Dānija ir paziņojusi, ka dažas attiecībā uz VHS un IHN apstiprinātas saimniecības neatbilst nosacījumiem, kuri jāizpilda, lai saglabātu apstiprinājuma statusu, lai varētu tās uzskatīt par VHS neskartām. Tāpēc minētās saimniecības jāsvītro no Lēmuma 2002/308/EK, kur tās minētas kā VHS neskartas.
(7)
Itālija ir paziņojusi, ka dažas programmas par apstiprināta statusa iegūšanu attiecībā uz VHS un IHN, kuras apstiprinātas ar Komisijas 2003. gada 28. augusta Lēmumu 2003/634/EK, ar ko apstiprina programmas par apstiprinātu zonu statusu un apstiprinātu saimniecību statusu iegūšanu neapstiprinātās zonās saistībā ar zivju vīrusu hemorāģisko septicēmiju (VHS) un infekciozo hematopoētisko nekrozi (IHN) (3), ir pabeigtas. Attiecīgā zona un attiecīgā saimniecība atbilst apstiprinātas zonas un apstiprinātas saimniecības statusam neapstiprinātā zonā un tāpēc jāiekļauj Lēmuma 2002/308/EK sarakstā ar attiecīgi apstiprinātajām zonām vai apstiprinātajām saimniecībām neapstiprinātās zonās
(8)
Tāpēc attiecīgi jāgroza Lēmums 2002/308/EK.
(9)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2002/308/EK groza šādi.
1.
Lēmuma I pielikumu aizstāj ar šā lēmuma I pielikumu.
2.
Lēmuma II pielikumu aizstāj ar šā lēmuma II pielikumu.
2. pants
Šis lēmums ir adresēts dalībvalstīm.
Briselē, 2008. gada 8. maijā

Labels: 0
18
6